Parlamentul  României

[image: image2.png]FOMANIA




	Comisia pentru buget, finanţe şi bănci
	
	Bucureşti,     14.11.2011   
Nr. 22/650


Biroul Permanent

al

Camerei  Deputaţilor

Vă înaintăm, alăturat, raportul înlocuitor asupra proiectului de Lege privind modificarea Legii nr. 297/2004 privind piaţa de capital, cu care comisia noastră a fost sesizată în fond cu adresa Biroului Permanent nr. PL.x 600 din 16 noiembrie 2009.
	PREŞEDINTE,

Maria Eugenia BARNA 

RAPORT ÎNLOCUITOR
asupra proiectului de Lege privind modificarea 

Legii nr. 297/2004 privind piaţa de capital
Cu adresa nr. PL.x 600 din 16 noiembrie 2009, Biroul Permanent conform art. 95 din Regulamentul Camerei Deputaţilor, republicat, a sesizat pentru examinare şi avizare în fond, Comisia pentru buget, finanţe şi bănci cu proiectul de Lege privind modificarea Legii nr. 297/2004 privind piaţa de capital.
La întocmirea raportului s-a avut în vedere avizul favorabil al Consiliului Legislativ, avizul negativ al Comisiei pentru politică economică, reformă şi privatizare precum şi punctul de vedere negativ al Guvernului.
Prezentul proiect de Lege are ca obiect de reglementare abrogarea art. 2861 şi 2862 din Legea nr. 297/2004 privind piaţa de capital în scopul eliminării pragului de deţinere de 1% din capitalul social al societăţilor de investiţii financiare. În acest sens, acestea vor lua măsuri de modificare a statutelor sau actelor constitutive în sensul eliminării oricărei limite de deţinere a acţionarilor.

 Proiectul de Lege face parte din categoria legilor ordinare, potrivit art. 73 din Constituţia României, republicată.
La dezbaterea proiectului a participat, în conformitate cu prevederile art. 54 şi 55 din Regulamentul Camerei Deputaţilor, domnul senator Ovidiu Marian, în calitate de iniţiator.
La lucrările comisiei şi-au înregistrat prezenţa un număr de 28 deputaţi din totalul de 33 membri ai comisiei.

Raportul comisiei a fost adoptat în unanimitate de către deputaţii prezenţi la dezbateri.
Proiectul de Lege a fost adoptat de Senat în şedinţa din data de 11 noiembrie 2009.
Proiectul de lege, potrivit art. 75 alin. (1) şi (3) din Constituţia României, republicată şi a art. 92 alin. (9) pct.1 din Regulamentul Camerei Deputaţilor, este de competenţa decizională a Camerei Deputaţilor.
In urma dezbaterii proiectului de Lege privind modificarea Legii nr. 297/2004 privind piaţa de capital, în şedinţa din data de 7 noiembrie 2011, comisia propune supunerea spre dezbaterea şi adoptarea Plenului Camerei Deputaţilor a proiectului de Lege cu amendamentele prezentate în Anexă.
	PREŞEDINTE,

Maria Eugenia BARNA
	SECRETAR,

Nicolae BUD


Consilier parlamentar

Mariana Bărdiţă

Vasilica Popa       

ANEXĂ

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:
	Nr. crt.
	Text Senat
	Text propus de Comisie

(autorul amendamentului)
	Motivarea 

amendamentelor propuse

	1.
	Titlul legii:

LEGE

privind modificarea Legii nr. 297/2004 privind piaţa de capital
	Nemodificat 
	

	2.
	Articol unic.- Legea nr. 297/2004 privind piaţa de capital, publicată în Monitorul Oficial al României, partea I, nr. 571 din 29 iunie 2004, cu modificările şi completările ulterioare, se modifică şi va avea următorul cuprins:
	Articolul unic devine articolul I.

Art. I. - Legea nr. 297/2004 privind piaţa de capital, publicată în Monitorul Oficial al României, partea I, nr. 571 din 29 iunie 2004, cu modificările şi completările ulterioare, se modifică şi va avea următorul cuprins:
	Tehnică legislativă

	3.
	1. La articolul 2861, alineatele (1), (3) şi (4) vor avea următorul cuprins:

„Art. 2561. – (1) Orice persoană poate dobândi cu orice titlu sau poate deţine, singur ori împreună cu persoanele cu care acţionează în mod concertat, acţiuni emise de către societăţile de investiţii financiare rezultate din transformarea fondurilor proprietăţii private, dar nu mai  mult de 5% din capitalul social al societăţilor de investiţii financiare.

……………………….

(3) Persoanele menţionate la alin. (1) au obligaţia ca la atingerea pragului de 5% să informeze în maximum 3 zile lucrătoare societatea de investiţii financiare, C.N.V.M. şi piaţa reglementată pe care sunt tranzacţionate respectivele acţiuni.

(4) În termen de 3 luni de la data depăşirii limitei de 5% din capitalul social al societăţilor de investiţii financiare, acţionarii aflaţi în această situaţie sunt obligaţi să vândă acţiunile care depăşesc limita de deţinere.”
	Nemodificat 

	

	4.
	2. Articolul 2562, va avea următorul cuprins:
„Art. 2862. – Societăţile de investiţii financiare vor lua măsuri de modificare a statutelor sau actelor constitutive, după caz, în termen de 60 de zile de la data intrării în vigoare a prezentei ordonanţe, în sensul eliminării oricăror prevederi contrare dispoziţiilor art. 2861 din Legea nr. 297/2004 privind piaţa de capital, cu modificările şi completările ulterioare. În cazul în care societăţile de investiţii financiare nu efectuează modificările în termen de 60 de zile de la data intrării în vigoare a prezentei ordonanţe, statutele sau actele constitutive se consideră modificate de drept, în sensul respectării limitei de 5% din capitalul social.”
	Articolul 2862 se abrogă.
	Normă tranzitorie la OUG 41/2005.

	5.
	
	Art. II. - Societăţile de investiţii financiare vor lua măsuri de modificare a statutelor sau actelor constitutive, după caz, în termen de 60 de zile de la data intrării în vigoare a prezentei legi, în sensul eliminării oricăror prevederi contrare dispoziţiilor art. 2861 din Legea nr. 297/2004 privind piaţa de capital, cu modificările şi completările ulterioare. În cazul în care societăţile de investiţii financiare nu efectuează modificările în termen de 60 de zile de la data intrării în vigoare a prezentei ordonanţe, statutele sau actele constitutive se consideră modificate de drept, în sensul respectării limitei de 5% din capitalul social.”

